Vene-Ukraina sõja kronoloogia (1. september – 30. november 2023)

Käesolevas artiklis käsitletakse 2022. aasta 24. veebruaril alanud Venemaa Ukrainasse sissetungi sündmusi 1. septembrist kuni 30. novembrini 2023.

See ajajoon on dünaamiline ja muutuv loetelu, mis ei pruugi kunagi vastata täielikkuse kriteeriumidele. Lisaks sellele võib mõnda sündmust täielikult mõista ja/või tuvastada alles tagantjärele.

## Sõjategevus septembris 2023
### 1. september
Bideni administratsioon teatas  sisaldava lahingumoona saatmisest Ukrainale.

### 2. september
Venemaa kinnitusel hävitati reedel 1. septembril üks Kertši silda rünnanud meredroon ja 2. septembri esimestel tundidel kaks meredrooni.

Oleksi Danilovi kinnitusel on Ukraina töötanud välja raketid ja droonid, mille suurim võimalik laskekaugus on 1000–1500 km.

### 3. september
President Zelenskõi kinnitusel nõustus Prantsusmaa koolitama Ukraina lendureid lendama F-16 hävitajatel.

### 4. september
Venemaa kinnitusel tulistas ta Mustal merel ja Kurski oblastis alla kaks Ukraina drooni ja hävitas neli Krimmi suunduvat maabumisalust.

Türgi president Recep Tayyip Erdoğan kohtus Sotšis Putiniga. Kohtumine lõppes oluliste tulemusteta: Venemaad ei taastanud osalust Musta mere viljaleppes.

Ukraina kinnitusel on tõendeid, et droonirünnakul Doonau kaldal asuvale Izmajili sadamale toimus plahvatus(i) ka jõe vastaskaldal asuva NATO liikmesriigi Rumeenia territooriumil. Jens Stoltenbergi kinnitusel puuduvad esialgu tõendid selle kohta, et droonirünnak Rumeenia territooriumile oleks olnud tahtlik.

### 5. september
Venemaa kinnitusel tulistas ta Tveri, Kaluga ja Moskva oblasti kohal alla kolm Ukraina drooni.

Ukraina on edenenud lõunarindel Robotinõ-Verbove piirkonnas ja tunginud sisse Venemaa 2. kaitseliini.

President Zelenskõi külastas Bahmuti piirkonnas võitlevaid väeosi.

### 6. september
Odessa oblastis sai droonirünnaku läbi surma üks inimene.

Venemaa kinnitusel oli Robotõne loovutamine taktikaline käik.

Kiievis viibis külaskäigul riigisekretär Antony Blinken.

Raketirünnakus Kostjantõnivkale hukkus vähemalt 17 inimest.

Ukraina parlament kinnitas riigi kaitseministriks Rustem Umjerovi. Ukraina president Volodõmõr Zelenskõi oli 3. septembril teatanud senise kaitseministri Oleksi Reznikovi ametist vabastamisest.

### 7. september
Bideni administratsioon teatas täiendava 600 miljoni dollari eraldamisest Ukrainale.

### 8. september
Venemaa õhurünnakutes hukkus vähemalt neli inimest.

The Daily Telegraphi teatel kaitsevad Mustal merel vilja vedavaid kaubalaevu RAFi lendurid.

Kõrõlo Budanovi sõnul võib vene piloodi Kuzminovi tegu, kes tõi Vene õhujõudude Mi-8 helikopteri Ukrainasse, olla eeskujuks teistele vene pilootidele, sealhulgas neile, kellega dialoog on veel pooleli.

Leedu andis Ukraina kaitseväele üle 1,5 miljonit ühikut laskemoona.

Saksa ajaleht Bild avaldas ÜRO peasekretäri António Guterresi salajase kirja Venemaa välisministrile Sergei Lavrovile, milles pakutakse Musta mere viljaleppe taastamise eest Venemaale olulisi järeleandmisi.

### 9. september
MTÜ Road to Relief Kanada vabatahtlik ja organisatsiooni Hispaania direktor hukkusid pärast seda, kui nende sõiduk sattus Tšassiv Jari lähedal Venemaa suurtükitule alla; kaks teist välisriigi vabatahtlikku said haavata. 

### 10. september
Väidetavalt tulistas Venemaa õhutõrje Krimmi lähedal alla kaheksa Ukraina drooni, samas kui Venemaa väitis, et on hävitanud kolm Ukraina sõjaväe transpordilaeva Ussisaarest kirdes.

### 11. september
Ukraina eriüksuslased vabastasid Mustal merel asuvad Boiko naftatornid Petro Hodovaletsi ja Ukraina ning platvormid Tavrida ja Sõvashi. Need platvormid olid Venemaa kontrolli all alates 2015. aastast ja seega on need esimesed Venemaa poolt enne 2022. aastat vallutatud alad, mille Ukraina on vabastanud.
Donetski piirkonnas sisenesid Ukraina väed Avdijivkast lõunas asuvasse Opõtne külla.

### 12. september
Donetski ja Luhanski oblastis hukkus Venemaa rünnakute läbi kolm inimest.

### 13. september
Ukraina korraldas raketirünnaku Sevastopolis asuvale Vene mereväe laevaremonditehasele. Rünnaku tagajärjel süttisid ja said tugevaid vigastusi Vene  Minsk ning Kilo klassi diiselelektriline allveelaev 'Rostov Doni ääres'. Samuti said kahjustusi laevaremonditehase kuivdokid.

### 14. september
Ukraina kinnitusel hävitati Krimmis Jevpatorija lähistel Venemaa õhutõrjesüsteem S-400 Triumf.

Ukraina meredroon kahjustas Sevastopoli lahe sissepääsu juures toimunud rünnakus Venemaa väikest raketilaeva Samum. Samuti teatas Ukraina droonirünnakust Vene mereväe patrull-laeva Sergei Kotovi vastu, mis sai samuti vigastada. Storm Shadow' rakettide läbi said vigastusi ka allveelaev "Rostov Doni ääres" ja dessantlaev Minsk.

### 15. september
Ukraina sõjavägi teatas Bahmutist lõuna pool asuva Andrijivka küla vabastamisest. Operatsiooni käigus likvideeriti Venemaa 72. üksik motolaskurbrigaad.

Ukraina relvajõudude (AFU) peastaabi andmetel kaotasid Vene väed ööpäeva jooksul 470 inimest, 28 suurtükisüsteemi, 13 tanki ja neli soomukit. AFU peastaabi Facebookis avaldatud andmetel on Venemaa relvajõudude poolt vallandunud sõja algusest peale kokku kaotanud muu hulgas ligikaudu 271&nbsp;440 sõjaväelast, 4612 tanki, 8814 soomukit, 315 lennukit ja 316 helikopterit.

### 16. september
Kurski oblasti Plehhovo külas sai surmavalt haavata 30-aastane meesterahvas.

### 17. september
Ukraina teatas Bahmutist lõunas asuva strateegilise tähtsusega Klištšijivka küla vabastamisest. 20. septembriks olid Ukraina väed oma positsiooni külas kindlustanud.

Destructions in Kryvyi Rih after rocket strike, 2023-08-08 (25).jpg|Kramatorski politseiasutus, 8. VIII
Fire in Odesa region after Russian drone attack, 2023-09-03 (01).jpg|Odessa oblast, 9. IX
Liberation of Klishchiivka, 2023-09-17 (01).jpg|Klištšijivka, 17. IX
Avdiivka after Russian shelling, 2023-09-18 (02).jpg|Rünnakujärgne Avdijivka, 18. IX
Destructions in Lviv Oblast after Russian attack, 2023-09-19 (01).webp|Laohoone Lvivi oblastis, 19. IX


### 18. september
Venemaa rünnakute läbi hukkus Donetski ja Hersoni oblastis seitse inimest.

### 19. september
Vene droonirünnakus Lvivile hukkus üks inimene ja hävis humanitaarabiladu.

President Zelenskõi esines kõnega ÜRO Peaassamblee 78. istungjärgul New Yorgis.

### 20. september
Venemaa droonirünnakus süttis naftatöötlemistehas Krementšukis.

Sotši lennujaamas süttis arvatava droonirünnaku tagajärjel kütusemahuti.

Ukraina sooritas raketirünnaku Vene tehnika dislotseerumispaikadele okupeeritud Krimmis. Tabamuse sai Venemaa Musta mere laevastiku varujuhtimispunkt ja sidekeskus Verhnõosadovo lähedal. Rünnati ka Inkermani linna lähedal asuvat Venemaa Musta mere laevastiku peamist naftabaasi. Samuti sooritati droonirünnak Tveri oblastis asuvale Redikinski katsetehasele, kus toodetakse raketikütuse komponente, mida kasutavad Ukraina pihta lendavad Vene raketid.

Tundmatud sabotöörid ründasid Moskvast 31&nbsp;km kirdes asuvat , mille tagajärjel said tõsiselt kahjustada lennukid An-148 ja Il-20 ning kopter Mi-28H.

### 21. september
Ukraina sooritas droonirünnaku Krimmis asuvale Sakõ sõjaväelennuväljale. 

Ukraina raketirünnakus Melitopolis asuvale Vene vägede baasile sai haavata Venemaa 58. armee komandör ja staabiülem ning surma kümmekond ohvitseri.

Venemaa rünnakute läbi hukkus enam kui 20 inimest.

### 22. september

Venemaa Musta mere laevastiku staap Sevastopolis sai raketitabamuse. Operatsiooni "Krabilõks" tulemusel said (vähemalt ühe) Storm Shadow lõhkamise läbi väidetavalt surma või haavata mitmed kõrgemad sõjaväelased. Hukkus Musta mere laevastiku ülem, admiral Viktor Sokolov. Vene armee Zaporižžja väekoondise ülem kindralpolkovnik Aleksandr Romantšuk ja staabiülem kindralleitnant Oleg Tsekov said raskelt haavata.

Hersonis hukkus Venemaa rünnaku läbi üks inimene.

Ukraina ja Ameerika Ühendriigid teatasid ühise "õhukaitsesüsteemide" valmistamise programmi käivitamisest Ukrainas.

President Zelenskõi tänas Ottawas  Ukrainale osutatava toetuse eest.

USA president teatas  rakettide andmisest Ukrainale.

### 23. september
Ukraina väed murdsid lõuna- ehk Zaporižzja rindel läbi Vene vägede kaitseliini 2. liinist  läänes.

Venemaa rünnakute läbi Hersoni, Donetski ja Sumõ oblastis hukkus kolm inimest.

Ameerikast kodumaale naasev president Zelenskõi tegi vahepeatuse Poolas, kus autasustas vabatahtlikke ja tänas Lublinis poolakaid Ukraina toetamise eest.

### 24. september
Hersoni oblastis sai Venemaa õhurünnakute läbi surma kaks inimest.

Ukraina droon tabas Kurskis FSB hoonet ja naftatöötlemistehast.

Kurski oblastis tabas droonirünnak Halino lennuvälja. Ukraina kaitseministeeriumi luure peavalitsuse (HUR) allika teatel sai pihta Vene lennupolgu juhtkond.

### 25. september
Ukraina droon tabas Kurskis Venemaa siseministeeriumi hoonet.

Luhanski oblasti okupeeritud osas, Sorokõne (varasema nimetusega Krasnodon) asulas toimus plahvatus venelaste laskemoonalaos.

Öistes rünnakutes Odessale said kahjustusi hotell, sadamataristu, viljahoidlad jm objektid, hukkus kaks inimest. Hersoni oblastis Berõslavis hukkus õhurünnakus kaks inimest.

President Zelenskõi kinnitusel oli esimene saadetis USA tankidega M1 Abrams saabunud Ukrainasse.

Venemaa kinnitusel tulistati õhtul Belgorodi ja Kurski oblasti kohal alla 11 drooni.

### 26. september
Ukraina HIMARS-i rakett tabas Hersoni lähedal asunud Venemaa polgu staapi, mille tõttu sai surma kaheksa Vene ohvitseri, seitse sai haavata.

Venemaa julgeolekunõukogu aseesimees ja endine president Dmitri Medvedev ütles teisipäeval, et külastas režiimi liidri Vladimir Putini korraldusel vägesid Ukraina Donetski oblastis.

Ukraina tetas, et mööda uut, Rumeenia, Bulgaaria ja Türgi territoriaalvetes kulgevat koridori Mustal merel on Ukraina sadamatest lahkunud seitse laeva.

### 27. september
Venemaa rünnakute läbi Hersoni ja Donetski oblastile hukkus kaks inimest.

### 28. september
Venemaa rünnakutes Hersonile ja Donetski oblastile hukkus kuus inimest.

Saksamaa  kiitis heaks  ja Ukroboronpromi ühisettevõttena Kiievis militaarsõidukite hooldusettevõtte rajamise.

### 29. september
Kurski oblastis Girji küla lähistel hävis teadete kohaselt droonirünnakus radarijaam.

Ukraina julgeolekuteenistuse (SBU) allikas teatas UNIAN-ile, et Ukraina droonid ründasid edukalt elektrialajaama Kurski oblastis. Allika sõnul olid just sellega ühendatud vaenlase tähtsad sõjalised objektid.

President Putin nimetas endise Wagneri grupi komandöri ja erru läinud polkovnik Andrei Troševi (*nom de guerre* Sedoi [Hallipäine]) Ukraina sõjas osalevate vabatahtlike võitlejate üksuste juhatajaks.

Ukraina politsei leidis Kiievi oblasti Brovarõ rajooni hoonest teatud arvu TORi rakette. Iga raketi väärtus on "ligikaudu 30 miljonit grivnat (u 811&nbsp;000&nbsp;$)" ning need arvatakse olevat jäetud maha taganevate Vene jõudude poolt 2022.&nbsp;aasta kevadel.

Urmas Paet kaitses intervjuus telekanalile France 24 Eesti otsust ühineda Venemaa numbrimärkidega mootorsõidukitele kehtestatud sisenemiskeeluga.

### 30. september
Venemaal Brjanski oblastis  põhjustas Ukraina droonirünnak teadete kohaselt voolukatkestuse piirkonnas.

Odessat külastanud Josep Borrell nimetas rünnakuid linna vastu "barbaarseiks".

Päev pärast Ühendkuningriigi ja Prantsusmaa kaitseministri külaskäiku algas Ukrainas enam kui 30 riigist pärit ligikaudu 250 kaitsetööstusettevõtte foorum.

Lõmanis hukkus droonirünnaku läbi rahvusvahelise maakaitseleegioni ridades võidelnud Eesti vabatahtlik Tanel Kriggul.

Venemaa okupatsiooniarmee kaotused Ukrainas septembris Ukraina Kindralstaabi andmetel: isikkoosseis: 15 080	tanke: 243 soomukeid: 378 lennukeid ja koptereid: 0 suurtükke: 947 raketiheitjaid: 63 õhutõrjeseadmeid: 37 droone: 622 tiibrakette: 84 autod: 874 allveelaevad: 1 laevad: 2 eritehnika: 102.

## Sõjategevus oktoobris 2023
### 1. oktoober
Vovtšanskis hukkus Venemaa rünnaku läbi üks inimene. 

Venemaal tabasid Ukraina droonid väidetavalt Sotši Adleri lennubaasi ja Smolenskis asuvat aktsiaseltsi  hallatavat lennukitehast,
kus toodeti rakette H-59, ja löögi tagajärjel on tootmisprotsess rikutud.

### 2. oktoober
Ukrainas toimus esmaspäeval Euroopa Liidu välisministrite kohtumine, tegemist oli esimese väljaspool liidu territooriumi toimunud kohtumisega.

Vene väed korraldasid rünnaku Ukraina energiafirma DTEK ladudele Dnipropetrovski oblastis. Kannatada said ladudes olnud kaablid, transformaatorid ja muu varustus.

### 3. oktoober
Bildi teatel kasutab Venemaa Ukrainas uusi mitmikraketiheitja jaoks mõeldud Iraani  122&nbsp;mm rakette HE-FRAG.

### 4. oktoober
Ukraina hävitas öösel Venemaa Belgorodi oblastis õhutõrjekompleksi S-400 Triumf.
Venemaa kaitseministeerium teatas, et õhutõrje tõkestas Ukraina droonide rünnaku Belgorodi, Brjanski ja Kurski oblasti vastu ja hävitas 31 Ukraina lennukitüüpi piloodita lennuaparaati.

Ukraina teatas plaanist ehitada Harkivisse maa-alune kool linna läheduse tõttu Venemaa piirile.

### 5. oktoober
Venemaa rünnaku tõttu hukkus Harkivi oblasti Kupjanski rajooni Hroza külas 59 inimest.

Venemaa viis 14 Musta mere laevastiku sõjalaeva Sevastopolist Novorossiiskisse üle. Sevastopoli sadamast on välja viidud ka fregatid Admiral Essen ja Admiral Makarov ning kolm allveelaeva.

President Zelenskõi saabus neljapäeval Hispaania linna Granadasse, et osaleda pärast Venemaa sissetungi Ukrainasse koostöö edendamiseks enam kui 40 riiki ühendava foorumi, , tippkohtumisel.

### 6. oktoober
Venemaa raketirünnakus Harkivile hukkus kaks inimest, sealhulgas kümneaastane laps, veel 26 inimest sai vigastada.

Ukraina hävitas Lõunarindel kalli Vene elektroonilise sõjajaama .

/.../
### 8. oktoober
Venemaa rünnakutes Harkivi ja Hersoni oblastile hukkus kaks inimest.

### 9. oktoober
President Zelenskõi määras kindralmajor Ihor Tantsjura asemel maakaitsejõudude juhatajaks kindralmajor Anatoli Barhõlevõtši.

### 10. oktoober
President Zelenskõi saabus Bukaresti, kus kohtus president Klaus Iohannise ja teiste ametiisikutega.

Vene väed alustasid rünnakut riigi idaosas asuva Avdijivka linna piirkonnas eesmärgiga see sisse piirata.

### 11. oktoober
Ukraina on tagasi löönud Vene vägede esimese rünnaku Avdijivka piirkonnas, olles tekitanud Venemaale suuri kaotusi. Venemaa jätkab rünnakuid.

Venemaa rünnakus Nikopoli koolimajale hukkus neli inimest. Rünnakus Avdijivkale hukkus üks inimene. 

Ukraina president külastas sõja algusest alates esimest korda NATO peakorterit Brüsselis.

Sevastopoli lähedal sai kahjustada Vene sõjalaev korvett Pavel Deržavin. Laeva relvastuses on raketid Kalibr, mida lastakse Ukraina pihta.


Destructions in Kharkiv after missile strike, 2023-10-06 (20).jpg|Purustused Harkivi kesklinnas, 6. oktoober
Ocheretyne Train Station, 2023-10-10 (01).jpg|Rünnakujärgne  raudteejaam, 10. oktoober
16th gymnasium of Nikopol after Russian shelling, 2023-10-11 (01).jpg|Rünnakujärgne koolimaja Nikopolis, 11. oktoober
Zaporizhzhia after Russian shelling, 2023-10-18 (55).webp|Rünnakujärgne elumaja Zaporižžjas, 18. oktoober
Postal distribution centre in Novyi Korotych after missile strike, 2023-10-21 (01).jpg|Rünnakujärgne postiteenistuse jaotuskeskus Harkivi oblastis, 21. oktoober


### 12. oktoober
Venemaa rünnakus Hersoni oblastile hukkus üks inimene. Belgorodi oblastis hukkus alla lastud Ukraina drooni rusude läbi kolm inimest, sh üks laps.

Venemaa jätkab Avdijivka ründamist.

BBC ja Mediazona andmetel on täiemahulise sissetungi algusest alates hukkunud 34&nbsp;412 vene sõjaväelast.

### 13. oktoober
Venemaa rünnakutes Hersonile hukkus kaks inimest ja rünnakutes Donetski oblastile kolm inimest.

Avdijivkat kaitsvad Ukraina väed tõrjusid ööpäeva jooksul 20 vastase rünnakut.

Ukraina partisanid õhkisid Vene rongi Melitopolis.

Sevastopoli reidil toimus plahvatus Vene mereväe projekt 21631 Bujan-M raketilaeval, mis kannab rakette Kalibr. Ukraina teatel olid rünnak Bujan-M vastu ja 11. oktoobri rünnak Vene sõjalaeva Pavel Deržavin vastu SBU ja Ukraina mereväe ühisoperatsioon. Mõlemad laevad said pihta eksperimentaalrelvastuse, „Merebeebide“ ehk ujuvdroonidega.

### 14. oktoober
Venemaa rünnakutes Donetski ja Hersoni oblastile hukkus kolm inimest, sealhulgas 11-aastane laps.

Donetski oblastis, okupeeritud  puhkes suur gaasitrassi tulekahju.

Venemaal tulistati Sotši ranniku kohal väidetavalt alla kaks drooni.

### 15. oktoober
Harkivi oblastis Berõslavi linnas hukkus sõja 599. päeval kaks inimest, Donetski oblastis Avdijivkas kaks inimest ning Harkivi oblastis Druželjubivkas samuti kaks inimest. Kaks õhurünnakut Hersoni taristurajatistele tõi kaasa katkestusi linna varustamises elektrienergia ja veega.

Venemaa kinnitusel tulistati Kurski ja Belgorodi oblasti kohal alla 27 drooni.

Venemaa on viis päeva kestnud pealetungis Avdijivkale kandnud suuri kaotusi, kuid ei ole edu saavutanud.

Mustal merel sõitis miinile Liibüa lipu all sõitev naftatanker, tegemist oli oktoobri kuus teise analoogse juhtumiga, 5. oktoobril sõitis miinile Türgi lipu all sõitev kaubalaev.

### 16. oktoober
ISW hinnangul edenesid vene väed Avdijivkast lõunas kolm kilomeetrit.

Belgorodi oblasti kohal tulistati väidetavalt alla kolm ukraina drooni.

### 17. oktoober
Ukraina erioperatsiooni jõud (SSO) teatasid, et okupeeritud Berdjanski ja Luhanski lennuväljal hävitati operatsiooni „Dragonflyks“ („Kiil“) tulemusel 9 erinevat tüüpi helikopterit, lennuväljadel olnud eritehnikat, õhutõrje stardiseadeldis ja laskemoonaladu ning said kahjustada lennuväljade lennurajad. 
Hilisema analüüsi alusel leidis Oryx, et Venemaa kaotas kokku 24 helikopterit, neid täiesti hävitatutena 7 helikopterit KA-52 ja 2 helikopterit Mi-8 ning tõsiselt kahjustatutena 8 helikopterit KA-52 ja 7 helikopterit Mi-8.
President Zelenskõi kinnitusel kasutati rünnakutes ATACMS-i rakette, esimest korda pärast nende USAst saabumist.

Ukraina 2 roodusuurust dessantgruppi maabusid Dnepri idakaldal ja murdsid läbi Venemaa esimesest kaitseliinist ning hõivasid 17. oktoobri pärastlõunal Poima küla ja positsioonid Pištšanivka küla põhjaservas. Püsimajäämise korral on see kolmas Ukraina sillapea Dnepri jõe idakaldal. Varasemad on 25. juunil loodud Antonivka sillapea ja 9. augustil loodud sillapea  lähedal.

### 18. oktoober
Vene rünnakus Zaporižžja viiekorruselisele korterelamule hukkus viis inimest, üks inimene hukkus rünnakus Dniprole. Õhurünnakus Hersoni oblastile hukkus üks inimene.

### 19. oktoober
Ukraina väed laiendasid 17. oktoobril Hersoni raudteesilla juures rajatud sillapead.
Samuti on Ukraina hõivanud positsioonid Krõnki asulas Dnepri jõe vasakkaldal.

Vene väed jätkasid seni edutuid rünnakuid Avdijivkale. Ukraina väitel hävitati ühe päevaga 55 vastase tanki ja 120 lahingumasint, suurem osa nendest Avdijivka piirkonnas.

### 20. oktoober
Venemaa õhurünnakus Hersoni oblastile hukkus üks inimene.

Peaminister Denõss Šmõhali kinnitusel oli Ukraina kulutanud aasta esimese üheksa kuuga kaitsele enam kui 27 miljardit dollarit.

Putin külastas relvajõudude staapi Doni-äärses Rostovis, kus talle kanti ette „sõjalise erioperatsiooni“ käigust.

### 21. oktoober
Raketirünnakus Harkivi oblastis asuvale Nova Pošta (*Нова пошта*) postiteenistuse jaotuskeskusele hukkus kuus postitöötajat, 17 sai vigastada. Üks vigastada saanu suri haiglas 30. oktoobril.

### 22. oktoober
Venemaa rünnakus Kupjanskile sai vigastada kolm inimest, sh alaealised.

### 23. oktoober
Meediaväljaande The Washington Post andmetel on Ukraina Julgeolekuteenistus korraldanud Venemaal alates 2022. aasta veebruarist kümneid atentaate.

Venemaa rünnakutes hukkus kaks ja sai vigastada 20 inimest.

### 24. oktoober
FSB süüdistas Ukraina Julgeolekuteenistust katses mürgitada koogi ja viskiga umbes 77 Vene sõjaväelennukooli pilooti.

Ukraina sõjaväeluure kinnitusel viibib okupeeritud aladel enam kui 400&nbsp;000 vastase sõjaväelast.

### 25. oktoober
Päeva esimestel tundidel toimunud rünnakus Slavutale sai vigastada vähemalt 16 inimest. Sumõ oblastit rünnati 20 korral.

### 26. oktoober
Venemaa rünnakutes Harkivi oblastile hukkus üks inimene, rünnakutes Hersoni oblastile hukkus kaks inimest, sealhulgas üks laps, rünnakutes Sumõ oblastile hukkus 16-aastane nooruk.

SBU teatel lendas okupeeritud Berdjanskis õhku väidetavalt nelja FSB töötajaga auto.

### 27. oktoober
Krimmis rünnati Ukraina ülemraada endist liiget ja Donbassi separatistide juhti Oleg Tsarjovi, kes on raskes seisundis haiglas.
Krimmis Sevastopoli lahe välisreidil toimus plahvatus Venemaa uusimal miinitõrjelaeval Vladimir Kozitski.

### 28. oktoober
Ukraina tõrjus idarindel 48 rünnakut, sh 10 Avdijivka suunal.

Ühendkuningriigi kaitseministeeriumi hinnangul oli Venemaa kandnud rünnakutes Avdijivkale 2023. aasta jooksul seni suurimaid kaotusi.

Ukrainat tabanud tormi läbi oli õhtuks hukkunud neli ja saanud vigastada üheksa inimest.

Donetski oblastis Volnovahhas tapeti eramajas üheksa inimest, kelle hulgas oli kaks last. Venemaa on vahistanud mõrvas kahtlustatuna kaks Vene lepingulist sõjaväelast Kaug-Idast.

### 29. oktoober
Rünnakus Hersoni oblastile hukkus üks inimene.

Väidetavalt tulistas Ukraina Riiklik Piirivalveamet Avdijivka lähedal alla Venemaa Su-25 hävituslennuki.

Venemaal teatati tulekahjust suures Afipi naftatöötlemistehases Novorossiiski lähedal. Kahjudest ja ohvritest ei teatatud. Kohalik meedia väitis julgeolekuametnikke tsiteerides, et tulekahju põhjustas droon. 2022. aastal tootis ettevõte üle 7 miljoni tonni lennukikütust.

### 30. oktoober
Venemaa rünnakutes Hersonile hukkus üks inimene.

Venemaa relvaüksus Redut alustas naiste värbamist droonioperaatorite ja snaipritena.

### 31. oktoober
Vene rünnakutes Hersonile hukkus üks inimene, kaks said vigastada.

Venemaa okupatsiooniarmee kaotused Ukrainas oktoobris Ukraina Kindralstaabi andmetel: isikkoosseis: 22920 tanke: 521 soomukeid: 843 lennukeid: 6 koptereid: 8 suurtükke: 773 raketiheitjaid: 48 õhutõrjeseadmeid: 26 droone: 425 tiibrakette: 18 autod: 741 eritehnika: 86.

## Sõjategevus novembris 2023
### 1. november
Venemaa rünnakute läbi hukkus viis inimest.

### 2. november
Ukraina siseminister Ihor Klõmenko kinnitusel tabas riiki möödunud ööpäeva jooksul 2023. aasta kõige ulatuslikum Venemaa rünnak, mille käigus rünnati kümnes oblastis ligikaudu 118 asulat.

Ukraina relvajõudude ülem Valeri Zalužnõi kirjutas The Economistis ilmunud artiklis „Nüüdisaegne positsioonisõda ja selle võitmine“, et sõda hakkab muutuma positsiooni- ja kurnamissõjaks. 
Tema sõnul seisab Ukraina ees positsioonisõda, mis on kasulik Vene Föderatsioonile ja selle vältimiseks vajab Ukraina:
* eelist õhus;
* oluliselt täiustatud elektroonika- ja vastupatareide sõjapidamise vahendeid;
* uusi mineerimis- ja demineerimistehnoloogiaid;
* võimet mobiliseerida ja treenida rohkem reserve;
* Ukraina peab keskenduma kaasaegsele juhtimisele ja logistika tõhustamisele, häirides samal ajal Venemaa logistikat kaugmaa rakettidega.

### 3. november
Venemaa kasutas ööl vastu tänast Ukraina vastu 38 drooni Shahed 136/131 ja üht juhitavat lennuväeraketti H-59, teatas Ukraina relvajõudude kindralstaap.
Ukraina õhutõrje hävitas 24 drooni ja raketi H-59. See on Ukraina infrastruktuuri vastaste Venemaa talviste rünnakute seeria algus.

Venemaa Iskander-M raketilöögi tagajärjel hukkus Zaporižžja oblastis Zaritšne juures 19 autasustamisel osalenud 128. brigaadi võitlejat.

### 4. november
Ukraina andis raketilöögi Krimmis Kertšis asuvale Zalõvi laevatehasele, mida tuntakse ka BE Butoma laevatehase nime all, tabades kuivdokki ja kahjustades väidetavalt Vene raketi Askold.

Kiievisse saabus Venemaa Ukrainasse sissetungi algusest kuuendale visiidile Ursula von der Leyen.

/.../

### 8. november
Venemaa tulistas tiibraketiga Libeeria lipu all seilanud tsiviillaeva, mis sisenes Mustal merel Odessa oblastis ühte sadamasse.

### 9. november
Vene rünnakutes Hersoni oblastile hukkus kaks inimest. Ukraina raketirünnakus okupeeritud Skadovskile sai väidetavalt vigastada 11 inimest.

### 10. november
Ukraina väed laiendasid sillapead Dnepri jõe idakaldal ja lõikasid läbi Oleški ja Nova Kahovka vahelise tee vähemalt kahes kohas.

Ukraina andis Krimmis Tšernomorskoje lähedal löögi kahele Vene kiirdessantkaatrile. Mõlemad kaatrid uppusid.

Üks neist oli Project 11770 Serna-klassi dessandikaater. Teine oli kas samuti Serna-klassi või Project 1176 Akula-klassi dessandikaater.

### 11. november
Venemaal Rjazani oblastis lasid diversandid 19 kaubavagunit rööbastelt maha.

Venemaa korraldas Ukraina vastu droonirünnaku 31 drooniga. Ukraina laskis neist alla 19, tulistati alla ka üks Kiievit rünnanud ballistiline rakett, mis oli 52 päeva jooksul esimene rünnak pealinnale.

### 12. november
Hersonile toimunud rünnakutes hukkus üks inimene.

/.../
### 14. november
Venemaa droonirünnakus Nikopolile hukkus üks inimene.

### 15. november
Presidendi kantselei Andri Jermak teatas esmakordselt, et Ukraina väed hoiavad positsioone Dnepri idapoolsel vasakkaldal. Ukraina sõjaväe teatel on Hersoni oblastis jõe vasakkaldal moodustatud 3–8&nbsp;km laiune puhvertsoon.

USA valitsuse teatel hakatakse Ukraina F-16 hävitajaid remontima ja hooldama Poolas.

Kharkiv College of Transport Technologies after Russian attack, 2023-11-03 (04).jpg|Rünnakujärgne Harkivi transpordi&shy;tehno&shy;loogia kolledž, 3. november
Avdiivka after Russian shelling, 2023-11-04 (02).jpg|Rünnakujärgne elamu Avdijivkas, 4. november
Church in Kherson after Russian shelling, 2023-11-09 (01).png|Rünnakujärgne kirik Hersonis, 9. november
Kherson Oblast Scientific Library named after Oles Honchar after Russian shelling, 2023-11-12 (01) cropped.jpg|Rünnakujärgne Hersoni oblasti teadusraamatukogu, 12. november
House in Selydove after Russian attack, 2023-11-15 (11).jpg|Rünnakujärgne korterelamu Selõdoves, 15. november


### 16. november
Vene rünnakutes Hersoni oblastile hukkus üks inimene.

### 17. november
Venemaa rünnakutes Hersoni oblastile hukkus kuus inimest.

Madalmaade kaitseminister Kajsa Ollongren ütles, et riik eraldab Ukrainale 2024. aastal kahe miljardi euro eest sõjalist abi.

### 18. november
Venemaa kaitseministeeriumi kinnitusel lasti Moskva kohal alla Ukraina droon.

### 19. november
Ukraina teatel on Vene väed tõrjutud Hersoni oblastis Dnipro jõest ida poole 3-8 km kaugusele. Ukraina õhutõrje tulistas ööl vastu pühapäeva 20-st Venemaalt teele saadetud kamikaze-droonist alla 15 rünnakuvahendit. Venemaa korraldas droonirünnaku Ukrainale ka 18. novembril. Siis hävitas Ukraina õhutõrje lahingutegevuse käigus 38-st Iraani päritolu Shahedist 29 drooni. Nende rünnakute käigus rünnati Kiievile peale mitmenädalast pausi.

### 20. november
Kiievit külastas USA kaitseminister Lloyd Austin.

### 21. november
EuroMaidani 10. aastapäeval külastasid Kiievit Moldova president Maia Sandu, Euroopa Ülemkogu eesistuja Charles Michel ja Saksa kaitseminister Boris Pistorius.

/.../
### 24. november
Venemaa alustas 3. rünnakut Avdijivka linna vallutamiseks ja ründavad seda põhjast, idast ja lõunast.

### 25. november

Venemaa korraldas Kiievi ja Ukraina teiste linnade vastu droonirünnaku. Ukraina õhutõrje lasi alla 71 drooni 75'st.
Ukraina korraldas droonirünnaku Krimmis. Tabamuse said Vene sõjaväeosa, õhutõrjevahendid, radar ja isikkoosseis Džankois.

### 26. november
Kupjanskis nähti esimest korda Ukraina relvastuses põhitanki M1 Abrams.

### 27. november
Ukraina partisanid lasksid Melitopoli rajoonis Mõrne lähistel väidetavalt õhku tšetšeeni võitlejatega auto.

### 28. november
Sõjaväeluure ülema Kõrõlo Budanovi abikaasa Marianna Budanova toimetati raskmetallimürgitusega haiglasse.

President Putin kutsus oma kõnes vene naisi üles sünnitama "seitse, kaheksa või isegi rohkem lapsi". Põhjuseks on sündimuse langus, Venemaa kodanike lahkumine riigist, et vältida mobilisatsiooni ja Ukraina sõja tõttu kaotatud sõdurid.

Miiniplahvatuses hukkus vene kindralmajor Vladimir Zavadski.

Venemaa raketirünnakus Novohrodivkale hukkus kolm inimest.

### 30. november
Venemaal Baikali-Amuuri magistraalraudteel Severomuiski tunnelis toimus plahvatus. Interfax-Ukraine'i allika sõnul oli tegemist Ukraina julgeolekuteenistuse (SBU) eduka operatsiooniga.

Venemaa okupatsiooniarmee kaotused Ukrainas novembris Ukraina Kindralstaabi andmetel: isikkoosseis: 28 550	tanke: 341 soomukeid: 538 lennukeid: 2 koptereid: 0 suurtükke: 681 raketiheitjaid: 66 õhutõrjeseadmeid: 39 droone: 508 tiibrakette: 20	autod: 775 laevad: 2 eritehnika: 118

## Viited

## Välislingid

* liveuamap.com — sõja kaart sündmustega
* Война России с Украиной: хроника... [Venemaa sõda Ukrainaga: sündmuste kroonika 8. juuni – 4. juuli 2023]. BBC News Русская служба
* Война России с Украиной: хроника... [Venemaa sõda Ukrainaga: sündmuste kroonika 4. juuli – 31. juuli 2023]. BBC News Русская служба
* Война России с Украиной: хроника... [Venemaa sõda Ukrainaga: sündmuste kroonika 1. august – 31 august 2023]. BBC News Русская служба
* Война России с Украиной: хроника... [Venemaa sõda Ukrainaga: sündmuste kroonika 1. september – 2. oktoober 2023]. BBC News Русская служба
* Война России с Украиной: хроника... [Venemaa sõda Ukrainaga: sündmuste kroonika 3. oktoober – 17. november 2023]. BBC News Русская служба
* Война России с Украиной: хроника... [Venemaa sõda Ukrainaga: sündmuste kroonika alates 18. novembrist 2023]. BBC News Русская служба
* Defence Intelligence of Ukraine. Ukraina Kaitseministeeriumi Luure Peavalitsuse koduleht (ukraina ja inglise keeles)